CELEX: C2006/326/36
Language: et
Date: 2006-12-30 00:00:00
Title: Kohtuasi C-346/05: Euroopa Kohtu (viies koda) 9. novembri 2006.  aasta otsus (Cour du travail de Liège'i (Belgia) eelotsusetaotlus) — Monique Chateignier versus Office national de l'emploi (ONEM) (Eelotsusetaotlus — EÜ artikkel 39 ja määruse (EMÜ) nr 1408/71 artiklid 3 ja 67 — Töötu toetuse maksmise sõltumine töötamisperioodi täitumisest pädevas liikmesriigis)

30.12.2006   
            
            
               ET
            
            
               Euroopa Liidu Teataja
            
            
               C 326/18
            
         Euroopa Kohtu (viies koda) 9. novembri 2006. aasta otsus (Cour du travail de Liège'i (Belgia) eelotsusetaotlus) — Monique Chateignier versus Office national de l'emploi (ONEM)
   (Kohtuasi C-346/05) (1)
   
   (Eelotsusetaotlus - EÜ artikkel 39 ja määruse (EMÜ) nr 1408/71 artiklid 3 ja 67 - Töötu toetuse maksmise sõltumine töötamisperioodi täitumisest pädevas liikmesriigis)
   (2006/C 326/36)
   Kohtumenetluse keel: prantsuse
   Eelotsusetaotluse esitanud kohus
   Cour du travail de Liège
   Põhikohtuasja pooled
   
      Hageja: Monique Chateignier
   
      Kostja: Office national de l'emploi (ONEM)
   Kohtuasja ese
   Eelotsusetaotlus — Cour de travail de Liège — EÜ artikli 39 lõike 2 ja nõukogu 14. juuni 1971. aasta määruse (EMÜ) nr 1408/71 ühenduse piires liikuvate töötajate ja nende pereliikmete sotsiaalkindlustusskeemide rakendamise kohta (EÜT L 149, lk 2; ELT eriväljaanne 05/01, lk 35) artikli 3 lõike 1 ja artikli 67 lõike 3 tõlgendamine — Määruse säte, mille kohaselt sõltub ühenduse kodanikule töötu toetuse maksmine töötamisperioodi täitmisest tema elukohaliikmesriigis, samas kui siseriiklikud õigusnormid ei näe sellist nõuet ette ei ühenduse kodanikele ega kolmandate riikide kodanikele
   Resolutiivosa
   EÜ artikli 39 lõiget 2 ja nõukogu 14. juuni 1971. aasta määruse (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate ja nende pereliikmete suhtes, muudetud ja ajakohastatud nõukogu 2. detsembri 1996. aasta määrusega (EÜ) nr 118/97, artikli 3 lõiget 1 tuleb tõlgendada selliselt, et nendega on vastuolus siseriiklikud õigusnormid, mille alusel elukohaliikmesriigi pädev ametiasutus keeldub teise liikmesriigi kodanikule maksmast töötu toetust põhjusel, et toetusetaotluse esitamise ajal ei olnud asjaomane isik täitnud nimetatud elukohaliikmesriigi territooriumil teatud töötamisperioodi, samas kui nimetatud liikmesriigi kodanikele sellist nõuet ei esitata.
   
      (1)  ELT C 315, 10.12.2005.